An sarong kamposanto, arog halimbawa kan kamposanto nin mga Katoliko o mga pribadong sementeryo, may reglamento sa pagpagibo kan mga lolobngan sa rason nin pagpagayon, unipormidad, o ngane madale an paglinig asin paghirahay. An iba may ibinoboot na langkaw kaini asin rarom nin paglubong asin hitsura kan lapida o an dekorasyon. An mga ini pigmamantener nin sepulturero ngane dai madootan o mabandal. Sa luwas kan Filipinas, kun ano-anong materyales na ginagamit sa paggigibo nin lapida arog kan flinstone, slate,granate, marmol, sandstone. Igdi sa Filipinas an usong maray na gamiton iyo an marmol asin an pinaghahalean na dakul kaini iyo an isla nin Romblon.